এম এ খায়ের,ঠাকুরগাঁও: ফেব্রুয়ারিতে জাতীয় সংসদ অধিবেশন চলাকালিন প্রেসিডিয়াম সদস্য সাবেক মন্ত্রী রমেশ চন্দ্র সেন এমপি এবং লিটা আপা সহ প্রধান মন্ত্রীর কাছে গিয়ে ঠাকুরগাঁয়ে আসার প্রস্তাব দিয়েছিলেন। প্রধান মন্ত্রী অনেক ব্যস্ততার কথা বলে বলেছিলেন,”আচ্ছা দেখা যাক।” পরক্ষণেই লিটা আপা ছোট বোনের মতই আবদার করে বলেছিলেন,” আপা প্লিজ আসেন না আমাদের ঠাকুরগাঁয়ে, মার্চেই আসেন আপা।” এ আবেদনের প্রেক্ষিতে জননেত্রী বলেছিলেন, ” আচ্ছা আচ্ছা যাবো।” যে কথা সেই কাজ। সত্যিই প্রধানমন্ত্রীর দপ্তর থেকে জানানো হলো তিনি ঠাকুরগাঁয়ে আসছেন ২৯ মার্চ।